Nr. 7305/CCSSM/28.04.2022

 **Comunicat de presă**

**ZIUA MONDIALĂ A SECURITĂȚII ȘI SĂNĂTĂȚII LA LOCUL DE MUNCĂ**

28 aprilie este **„Ziua mondială a Securității și Sănătății la locul de Muncă”.** Acest **eveniment e organizat în fiecare an de Organizația Internațională a Muncii (OIM)** și aduce în prim-planul opiniei publice importanța deosebită a activității de prevenire a accidentelor si bolilor profesionale. Această campanie de conștientizare este menită să atragă atenția, la nivel internațional, asupra tendințelor din domeniul securității și sănătății în muncă și asupra amplorii accidentelor legate de muncă, a bolilor profesionale și a accidentelor mortale.

Conform Organizaţiei Internaţionale a Muncii, un mediu de lucru sigur și sănătos are nevoie în fiecare țară de o cultură națională a securității și sănătății la locul de muncă, de prevenire a producerii accidentelor şi a bolilor profesionale.

**Ziua de 28 aprilie este asociată şi cu mişcarea de comemorare a victimelor accidentelor de muncă sau a persoanelor care s-au îmbolnăvit la locul de muncă. Accidentele şi bolile la locul de muncă pot fi evitate prin prevenţie, iar acest deziderat trebuie să devină obligatoriu în toate statele de pe mapamond.**

Prevenirea accidentelor de muncă și a bolilor profesionale Ziua mondială anuală a securității și sănătății la locul de muncă din 28 aprilie promovează prevenirea accidentelor și a bolilor profesionale la nivel global. Este o campanie de conștientizare menită să concentreze atenția internațională asupra amplorii problemei și asupra modului în care promovarea și crearea unei culturi a securității și sănătății poate ajuta la reducerea numărului de decese și răniri legate de muncă.

La nivelul Inspectoratului Teritorial de Muncă Mureș în cursul anului 2021 au fost înregistrate un număr de 360 evenimente din care 19 au fost mortale.

p. Inspector șef

Jrs. Eva Man

p.Inspector Șef Adj. SSM

Ing. Alin Gliga

**Inspectoratul Teritorial de Muncă Mureș**